**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-2.009 „Продуктивни инвестиции в аквакултурите“, Сектор „Малки проекти”, Мярка 2.2 „Продуктивни инвестиции в аквакултурите“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-2419/04.04.2019 г.**

**от Ръководителя на Управляващия орган на ПМДР**

*Уважаеми дами и господа,*

*Във връзка с Процедура за подбор на проекти № BG14MFOP001-2.009 - Продуктивни инвестиции в аквакултурите - Сектор „Малки проекти”, бихме желали да получим отговор на следните въпроси:*

*1. На стр. 12 от Условията за кандидатстване по Процедура за подбор на проекти № BG14MFOP001-2.009 - Продуктивни инвестиции в аквакултурите - Сектор „Малки проекти” е записан следният текст: „В съответствие с чл. 46, ал. 2 от Регламент № 508/2014, безвъзмездна финансова помощ се предоставя на кандидат само ако е ясно доказано чрез независим маркетингов доклад, че съществуват добри и устойчиви перспективи за пазарна реализация на продукта (Приложнение № 18 – Маркетингов доклад за видовете риба и рибни продукти с много добър и добър пазарен потенциал)“. Като част от приложенията към Условията за кандидастване е публикувано горепосоченото Приложение № 18. Във връзка с горното Ви моля да изясните естеството на доклада, който следва да придружава проектното предложение, какво следва да съдържа, специалист с каква квалификация следва да го изготви. Разходите за изготвяне на горепосочения доклад допустими ли са за финансиране по т. 14.1.2.5 от Условията за кандидастване (разходи за подготовка и изпълнение на проекта, оценки и анализи).*

*2. Съгласно т. 14.1.3.2 от Условията за кандидатстване, допустими за финансиране са разходи за подготговка и изготвяне на технически и/или технологичен проект; разходи за независим строителен надзор, авторски надзор и инвеститорски контрол, до 5 на сто от общата стойност на допустимите разходи по проекта. Съгласно т. 14.1.2.5 от Условията за кандидастване допустими са разходи за подготовка и изпълнение на проекта, оценки и анализи. Във връзка с горното моля да изясните в рамките на посочените по-горе точки дали са допустими (1) разходи за изготвяне на формуляр за кандидастване и окомплектоване на необходимата документация за кандидастване с проектно предложение по процедурата и (2) разходи за организация и управление на проекта.*

*3. Съгласно Условията за кандидастване, един от документите, който следва да се представи при кандидатстване е Декларация по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г. Във връзка с горното, Ви моля да разясните, изисква ли се при кандидастване да се представят документи за доказване на обстоятелствата, посочени в декларацията, а именно свитеделство за съдимост на лицата с право да представляват кандидата, удостоверение за актуално състояние на кандидата, удостоверение за липса на задължения посмисъла на чл. 162, ал. 2, т. 1 от ДОПК към държавата и към община по седалище на кандидата и УО на ПМДР 2014-2020 г., удостоверение от ИА ГИТ, други.*

*4. В случай на избор на изпълнител чрез представяне на поне две съпоставими независими оферти, задължително ли е да се изисква от определения изпълнител представяне на документи за удостоверяване на липсата на обстоятелствата по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г., а именно свитеделство за съдимост на лицата с право да представляват кандидата, удостоверение за актуално състояние на кандидата, удостоверение за липса на задължения посмисъла на чл. 162, ал. 2, т. 1 от ДОПК към държавата и към община по седалище на кандидата и УО на ПМДР 2014-2020 г., удостоверение от ИА ГИТ, други*

*С уважение,*

*Валентин Димитров – управител на „ФИШ ИНВЕСТ“ ООД*

**Отговор на въпрос 1:**

В съответствие с чл. 46, ал. 2 от Регламент (ЕС) № 508/2014, безвъзмездната финансова помощ се предоставя на кандидат, само ако ясно е доказано чрез независимия маркетингов доклад, че съществуват добри и устойчиви перспективи за пазарна реализация на продукта. Приложение 18 “Маркетингов доклад за видовете риба и рибни продукти с добри и устойчиви пазарни перспективи“ е само за информация на кандидата по мярката, като дава представа кои са рибните продукти с добър и много добър пазарен потенциал. Той не следва да се изготвя от кандидата.

**Отговор на въпрос 2:**

Да. Допустимиса разходи за консултантски услуги, включително изготвяне на формуляр за кандидастване и окомплектоване на необходимата документация за кандидастване с проектно предложение по процедура № BG14MFOP001-2.009 „Продуктивни инвестиции в аквакултурите“ - Сектор „Малки проекти”. Следва да имате предвид, че всички допустими предварителни разходи са относими към т. 14.1.3 „Допустими за финансиране са разходи, извършени от кандидата преди подаването на формуляра за кандидатстване по програмата, но не по-рано от 01.01.2014 г., в съответствие с чл. 39, т. 1 и т.1 от ПМС № 189/2016 г., за програмен период 2014 - 2020 г., до 5 на сто от общите допустими разходи по проекта“ от Условията за кандидатстване, а всички разходи за организация и управление на реализацията на проекта - към т. 14.1.2 „Допустими за финансиране разходи по настоящата процедура:“ на Условията за кандидатстване.

**Отговор на въпрос 3:**

Както е уточнено в Условията за кандидатстване в т. 27 Допълнителна информация – „Свидетелството за съдимост на всички лица с право да представляват кандидата (независимо от това дали заедно и/или поотделно, и/или по друг начин) няма да бъде изисквано на хартиен носител, но съдимостта на кандидатите ще се установи служебно от УО на ПМДР. Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.“. В допълнение, на етап кандидатстване, кандидатът не представя документи, доказващи обстоятелствата, посочени в Декларацията по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г.

**Отговор на въпрос 4:**

В случай на избор на изпълнител чрез представяне на поне две съпоставими независими оферти няма изрични изисквания, посочени в Условията за кандидатстване за представяне на документи за удостоверяване на липсата на обстоятелствата по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г.

**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-2.009 „Продуктивни инвестиции в аквакултурите“, Сектор „Малки проекти”, Мярка 2.2 „Продуктивни инвестиции в аквакултурите“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-1984/18.03.2019г.**

**от Ръководителя на Управляващия орган на ПМДР**

**Въпрос:**

*Tue 3/12/2019 10:26 PM*

*Искам да попитам, по схема BG14MFOP001-2.009 - Продуктивни инвестиции в аквакултурите - Сектор „Малки проекти”, допустим кандидат ли е ЮЛ, регистрирано по ТЗ от 2015 г., но до момента не е развивало дейност?*

*ivan ivanov toba@abv.bg*

**Отговор:**

Допустими по настоящата процедура са кандидати, които са регистрирани през 2015 г., вкл. дружества регистрирани след датата на обявяване на процедурата. Следва да имате предвид, че за да могат да участват по процедурата, кандидатите трябва освен да са регистрирани към датата на кандидатстване (т.е. датата на подаване на проектното предложение чрез системата ИСУН 2020), трябва и да отговарят на изискванията на т. **11.1 Критерии за допустимост на кандидатите от Условията за кандидатстване.**

Условията за кандидатстване по процедурата не поставят изискване за развиване на дейност на кандидатите, но следва да се имат предвид критериите за оценка – **т. 22 от Условията за кандидатстване,** където са посочени конкретните точки, които получава проектното предложение на кандидата.